钦定古今图书集成/历象汇编/乾象典/第032卷 > 《邓玉函测天约说》 > 《太阳篇从本体论》
## 钦定古今图书集成/历象汇编/乾象典/第032卷 > 《邓玉函测天约说》 > 《太阳篇从本体论》

论“太阳之形象，本是圆体○，圆有面有体。太阳之为
圆，而举目即是，不待言矣。其为圆体，何从知之？”曰：“凡
物未有有面无体者，太阳之为物大矣，知其必有体
也。凡自然生者，初生者，无物不圆。太阳之生，亦本自
然，曾无雕琢，初生则然，会无迁变。又诸体中，圆为最
尊，以太阳较天下有形之物，亦是最尊，知其必为圆
体”也。

《论太阳之大○》欲知物大，先知其径。径有二，一为视
径。视径者，人目所视也。旧云太阳之径一度，近来测
验，实止半度。